5 Hlokomela seo e neng e le sa bohlokoa ka ho fetisisa ho Jesu selelekeleng sa thapelo ea hae. Ntho e ka sehloohong eo Jesu a neng a amehile ka eona ke hore Ntate oa hae ea leholimong a tlotlisoe, ’me sena se nyallana hantle le kōpo ea pele eo a ileng a e etsa thapelong ea mohlala moo a ileng a re: “Ntate, lebitso la hao le ke le halaletsoe.” (Luka 11:2) Ntho e ’ngoe eo Jesu a neng a amehile ka eona ke litlhoko tsa barutuoa ba hae, e le hore ‘a ka ba fa bophelo bo sa feleng.’ Ka mor’a moo, Jesu o ile a kōpa, a re: “Ntate, u ntlotlise haufi le uena ka khanya eo ke neng ke e-na le eona haufi le uena pele lefatše le e-ba teng.” Jehova o putsa Mora oa hae ea tšepahalang ho feta kamoo a kōpileng kateng ka hore a fe Jesu “lebitso le khabane ho feta” la mangeloi ’ohle.—Baheb. 1:4.